rlitschk/wikidir huggingface dataset:
Oosten is en Gemeen in de Samtgemeen Hemmoor in'n Landkreis Cuxhoben in Neddersassen mit 1743 Inwahners (Stand 31. Dezember 2022). De Navergemenen sünd Öderquart in’n Noorden, Wischhoben in’n Noordoosten, Drochters in’n Süüdoosten, Grootweurn op en Stück in’n Süden (all in’n Landkreis Stood), Hemmoor in’n Süüdwesten un Öberndörp in’n Noordwesten. De Gemeen Oosten is mit de Gemeenreform in Neddersassen an’n 1. Juli 1972 ut de olen Gemenen Oosten, Olendörp un Isensee tohoopleggt worrn. (Stand: Kommunalwahl vun’n 11. September 2011) Dat Wapen von de Gemeen wiest vörn negen Wellenlien-Striepen jümmer een blau un een sülver un achtern op sülvern Grund halv en roden Aadler mit gollen Klauen. De Aadler kummt ut dat ole Segel von dat Kaspel Oosten von 1633 un de de Wellen staht för de Oost un de annern Waterlööp in de Gemeen. De Flagg is gröön-witt deelt mit dat Wapen in de Midd. De Gemeen Oosten hett en Partnerschop mit de Gemeen Osterrönfeld in Sleswig-Holsteen. In Osterrönfeld gifft dat ünner de Rendsborger Hoogbrügg de twete Sweevfähr in Düütschland blangen de Sweevfähr Oosten. De Partnerschop is an’n 28. Mai 2006 slaten worrn. Oosten. Mehr Biller, Videos oder Audiodateien to’t Thema gifft dat bi Wikimedia Commons. Websteed vun de Gemeen (hoochdüütsch)
Raymond Mastrotto (* 1. November 1934 in Auch, Frankriek; † 11. März 1984 bi Labatut (Straat to’n Bèarn) weer en franzöösch Radrennfohrer. As Amateur wunn he tweemal de Route de France. He weer Profi van 1958 bit 1968 un hett achtmal an de Tour de France deelnommen. 1968 hett he sien Karriere beend, nahdem he bi en Training vun en Auto anfohren wurr. Sien gröttste Spood weer wohl de Sieg 1962 bi dat Criterium du Dauphiné Libéré vör Hennes Junkermann, Raymond Poulidor, Federico Bahamontes un annern. He is an en Hartinfarkt bi’t Radfohren storven. Letour memoire du cyklisme Raymond Mastrotto in de Datenbank vun Radsportseiten.net
David Auburn (* 30. November 1969 in Chicago, Illinois) is en US-amerikaanschen Dramatiker un Speelbaas, de 2000 för sien Theaterstück Proof den Pulitzer-Pries kregen hett. Auburn hett na de School en Studium in’t Fack Engelsche Literatur an de University of Chicago anfungen, dat he 1991 mit den Bachelor of Arts afslaten hett. 1996 hett he dat Musical Tick, Tick… BOOM! vun den Komponist Jonathan Larson in en Dree-Personen-Stück ümarbeit. Enn vun de 190er Johren hett he en Reeg vun Theaterstücken schreven, bit he 2000 mit dat Stück Proof sien bit dorhen gröttsten Spood harr. Dordör is he dat Johr dorop mit den Pulitzer-Pries för Theater uttekent worrn. Dat Stück is 2005 vun John Madden ünner den glieken Titel mit Gwyneth Paltrow un Anthony Hopkins verfilmt worrn. An dat Dreihbook dorto hett Auburn tosamen mit de Dreihbookschrieversche Rebecca Miller arbeit. In’t Johr 2007 weer he Speelbaas vun den Film Girl in the Park, to den he ok sülvst dat Dreihbook schreven harr. De Hööftrullen spelen dorin Sigourney Weaver un Kate Bosworth. 1998: Are You Ready? 1998: Damage Control 1998: Fifth Planet 1998: Skyscraper 1998: Three Monologues 1998: We Had A Very Good Time 1998: What Do You Believe About The Future
Jürgen Dieter Paul Schmude (* 9. Juni 1936 in Önsterborg, Ostpreußen) is en düütsch Politiker (SPD). He weer van 1978 bit 1981 Bundsminister för Billen un Wetenschap, van 1981 bi 1982 Bundesjustizminister un 1982 Binnenminister. Nah dat Abitur 1955 an dat Gymnasium Adolfinum Moers, hett Schmude en Studium vun de Rechtswetenschap, de Theaterwetenschap un de Ne’ere Germanistik in Chöttingen, Berlin, Bonn un Köln makt, dat he 1961 mit dat eerst Staatsexamen afsluuten dee. 1966 folg dat tweet juristisch Staatsexamen. Siet 1967 weer he as Afkaat in de Sozietät vun Gustav Heinemann tätig. 1968 kreeg he den Doktertitel mit de Arbeit Der Unternehmensbegriff im Gesetz gegen Wettbewerbsbeschränkungen. Jürgen Schmude is verheiraadt un hett twee Kinner. Schmude hett tonächst en Liddmaatschap in de Gesamtdüütsche Volkspartei (GVP) plaant, is denn aber, as sück de GVP uplööst harr, 1957 in de SPD intreden. Van 1964 bit 1971 weer he Liddmaat vun den Raat vun de Stadt Moers un af 1969 ok Kreisdagsafordneter. Van 1969 bit 1994 weer he Liddmaat vun den Düütschen Bundsdag. He wurr immer direkt wählt. Hier weer he van 1977 bit 1978 Vörsitter vun den Arbeitskrink för Buten un Sekerheitspolitik vun de SPD-Bundsdagsfraktschoon. Van 1984 bit 1985 weer he Stellvertreden Vörsitter
Leo XII. (Annibale Francesco Clemente Melchiore Girolamo Nicola Sermattei della Genga), (* 22. August 1760 up Slott La Genga bi Spoleto, Karkenstaat; † 10. Februar 1829 in Rom) weer van 1823 bit 1829 Paapst. Annibale Sermattei della Genga hörr to en italieensch Grafenfamilie. Siet 1793 weer de Karkenjurist Titulararzbischop vun Tyrus. 1794 wurr he to'n Nuntius vun de päpstlich Kurie in Köln beropen. He kunn aber wegen de Besetten vun dat Rhienland dör franzöösch Truppen sien Amtsgeschäfte dor nich upnehmen un nehm sien Sitt dorum in München, wo he formal van 1795 bit 1796 Internuntius weer. 1814 wurr he Nuntius in Paris, 1816 Bischop vun Senigallia un Kardinal (Titelkark: Santa Maria in Trastevere). 1820 wurr he Generalvikar vun de Diözese Rom. Dat Konklave hett hüm an' 28. September 1823 to'n Paapst wählt. In dat 19. un 20. Johrhunnert wurrn de Papsten gern nah de mehr oder weniger konstant antodrapen Flögels in dat Kardinalskollegium as Ieferer (zelanti) betekent bzw. den Diplomaten (politicanti) toordnet. Siet Leo XII. schienen sück disse Temperamente up den Hilligen Stohl erstaunlich präzise aftowesseln. De Zelanti hebbt sück dör en grötteren Iefer togunsten vun den reliösen Updrag vun de Kark uttekent, hebbt dat Utnannersetten mit de modern Geistesströöms
Disse Artikel is man blots en Stubben. Du kannst Wikipedia helpen un em verbetern. Miguel de Cervantes Saavedra (* 29. September 1547 in Alcalá de Henares (bi Madrid); † 23. April 1616 in Madrid) weer en spaanschen Dichter. He weer sien Leven lang en armen un vun veel Unglück verfolgten Minsch. In de Seeslacht vun Lepanto verloor he siene rechte Hand un dorüm weer sien Ökelnaam „de grote Eenhannige“. He schreev in ene smackliche Spraak vele Novellen un Romane. Sien bekanntstet Wark, „Leven un Daten vun den scharpsinnigen Eddelmann Don Quijote vun La Mancha“, schreev he as he maal för längere Tiet in en Kittjen sitten muss. Siene Warken strahlt veel minschliche Gööd un fienföhligen Bedacht ut. Heinrich Heine meen, dat man Cervantes bloots mit Shakespeare un Goethe verglieken kunn.
Candy Reynolds (* 24. März 1955 in Knoxville, Tennessee) is en ehmalge US-amerikaansch Tennisspelerin. In hörr aktiv Profiloopbahn wunn Reynolds tonächst 1979 mit Sue Barker in’ Daamendüppel dat WTA Pittsburgh, 1983 mit hör Düppelpartnerin Rosalyn Fairbank in dat Daamendüppel bi de French Open. Se hebbt dat Match in dree Satzen gegen Kathy Jordan un Anne Smith mit 5:7, 7:5, 6:2 wunnen. Candy Reynolds hett dorto ok noch de Endspelen vun de Australian Open 1980 (mit Ann Kiyomura) un de French Open 1981 (mit Paula Smith) reckt. Hör best Platzeeren in de Tennisweltranglist weer Platz 50 in’t Eenzel (1983) un Rang 24 in’t Düppel (1986). Hör best Resultat in’t Eenzel bi Grand-Slam-Turnieren hett se bi de Australian Open 1980 reckt, as se bit in dat Veertelfinale keem, dor aber in dree Satzen gegen Mima Jaušovec verlor. Candy Reynolds up www.tennis-spieler.com WTA-Profil (engelsch) ITF –Profil (engelsch)
Ernest Lamont Johnson, Jr. (* 30. September 1922 in Stockton, Kalifornien; † 24. Oktober 2010 in Monterey, Kalifornien) weer en US-amerikaanschen Filmschauspeler und Speelbaas. Johnson weer de Söhn vun en Immobilienmakler. Na de School hett he vun 1942 bit 1943 kort an de University of California, Los Angeles (UCLA) studeert. Later weer he tietwies as Spreker vun Höörspelen in’t Radio un as Speelbaas vun Opern ünnerwegens. As Schauspeler harr he sien eerste Filmrull in Retreat, Hell! in’t Johr 1952, in den dat üm den Korea-Krieg güng. Dorna harr he Rullen in verschedene Filmen un Feernsehprodukschonen. Filmspeelbaas weer he dat eerste mol 1965 mit Profiles in Courage, för den he ok glieks uttekent worrn is. He hett en grote Tall vun Filmen maakt un weer ok bi’t Feernsehn faken Speelbaas. För sien Arbeit is he eenige molen ehrt worrn. Alltohopen hett he in över veertig Produkschonen sülvst mitspeelt un weer Speelbaas bi mehr as 70 Warken. Lamont weer för sien Filmwark twintig mol för Filmpriesen un Utteken vörslahn. Wunnen hett he dorvun söven: 1965: den DGA Award in de Kategorie Rutragen Leistung in’t Feernsehn för Profiles in Courage 1971: den DGA Award in de Kategorie Rutragen Leistung in’t Feernsehn för My
De Bundsautobahn 18 (afkört as BAB 18 oder ok A 18) weer en ehmols plaante Autobahn in Brannenborg un Sassen, de aver nich boet worrn is. De Plaan is intwüschen opgeven worrn. Plaant weer, dat de A 18 Cottbus mit Zittau verbinnen schüll. Vun Cottbus ut schüll se över Görlitz na Zittau un denn wieter na Tschechien föhren. An’t Dreeeck Cottbus schüll se dorbi de A 15 krüüzen un bi Görlitz weer en Autobahnkrüüz mit de A 4 plaant. En wietere Bundsautobahn, de nich boet worrn is, is de A 16, mit de se sik an dat plaante Krüüz Weißwasser snieden schüll. Mit de dormols plaanten A 17 vun Bautzen na Zittau, för de dat nu de B 178n gifft, weer en Dreeeck in Zittau plaant (de hüütige A 17 schüll bit Mitt vun de 1990er Johren en Deel vun de A 13 warrn). De Plaan to de A 18 is intwüschen opgeven worrn. An ehr Steed sünd de B 99 un de B 115 Enn vun de 1990er Johren/Anfang vun’t 21. Johrhunnert utboet worrn, de den Verkehr vun Cottbus na Zittau opnehmen doot. Butendem warrt siet 2000 de autobahnglieke Neebo vun de B 178 vun de A 4 vun
Wellman Braud (* 25. Januar 1891 in St. James Parish, Louisiana ; † 29. Oktober 1966 in Los Angeles) weer en US-amerikaanisch Jazz-Bassist, vör allen bekannt as Liddmaat vun de Band vun Duke Ellington. Braud stamm ut en kreoolsch Familie (de sück af un an Breaux schreev, Braud wurr dorüm „Bro“ utsprakenn) un keem in jung Johren nah New Orleans, wo Vigelien un Bass in en eegen Trio in de Storyville-Distrikt speel (all vör 1910). 1917, as de Bordelle in Storyville wegen gewalttätig Tüschenfälle mit Marineangehörigen slooten wurrn, truck he, as völ anner Jazzmusiker ok, nah Chicago. 1923 gung he nah London mit dat „Plantation Orchestra“, bi de he neben Bass ok Basuun speel. Dornah gung he nah New York to de Band vun Wilbur Sweatman un wessel Midden 1927 to dat Duke Ellington Orchestra, as de anfung in’ Cotton Club in Harlem to spleen. Hier broch he sien Erfohrungen ut New Orleans in, insbesünnere de „slapping“ Stil vun sien Bass Speel, en wichtigen Bidrag to den dormaligen Sound vun dat Ellington Orchester. De regelmatig Radioöverdraagen vun de Band weern mit en Grund, worum de so speelt Bass tonehmend de Tuba as Rhythmusinstrument in de Danzband ersett, de aber ok
De ehmolige Bundsautobahn 480 weer en Autobahn in vun Hessen. De veersporige Straat hett Wetzlar mit Gießen verbunnen. Se is intwüschen keen Autobahn mehr, man is vundaag Deel vun de B 49. Deelen vun den Verloop tellt to de Europastraten E 40 un E 44. De Beteken A 480 is dorna nee vergeven worrn. De hüütige A 480 is en ehmolig plaanten Afsnitt vun de A 48, de intwüschen opgeven worrn is. Streckenbeschrieven vun de ehmolige A 480 Düütsche Bundsautobahnen Strecken in Bedriev: Hööftstrecken: A 1 | A 2 | A 3 | A 4 | A 5 | A 6 | A 7 | A 8 | A 9 Över- un regional: A 10 | A 11 | A 12 | A 13 | A 14 | A 15 | A 17 | A 19 | A 20 | A 21 | A 23 | A 24 | A 25 | A 26 | A 27 | A 28 | A 29 | A 30 | A 31 | A 33 | A 37 | A 38 | A 39 | A 40 | A 42 | A 43 | A 44 | A 45 | A 46 |
Stinst is en Gemeen in de Samtgemeen Loomst in'n Landkreis Cuxhoben in Neddersassen mit 527 Inwahners (Stand 31. Dezember 2022). De Navergemenen sünd Bülkau in’n Noorden, Mittelsnohn in’n Oosten, Armsdörp in’n Süüdoosten, Geestland in’n Süüdwesten, Steenau in’n Westen un Godshem in’n Noordwesten. Bi de Gemeenreform in Neddersassen sünd de Gemenen Stinst, Neebachenbrook un Maurismaur an’n 1. Juli 1972 to de ne’e Gemeen Stinst tohoopleggt worrn. (Stand: Kommunalwahl vun’n 11. September 2011) Dat Wapen vun de Gemeen wiest op sülvern Grund den Hilligen Joost mit sülvern Gesicht, Hannen un Ünnerrock, blauen Överrock, Hoot un Schoh un gollen Krummstaff un Jakobsmuschel in de Hannen. Bi sien Fööt en gollen Kroon. Dat Wapen kummt von de St.-Joost-Kapell in Sankt Joost af, de to de Gemeen Stinst mit tohöört. Stinst. Mehr Biller, Videos oder Audiodateien to’t Thema gifft dat bi Wikimedia Commons. Websteed vun de Gemeen (hoochdüütsch) Städer un Gemenen in den Landkreis Cuxhoben Armsdörp | Belen | Bevers | Bülkau | Cuxhoben | Geestland | Godshem | Hagen | Heckthusen | Helmworth | Hemmoor | Hollnseth | Kumbarg | Lee | Loomst | Lox | Mittelsnohn | Neehuus | Neenkarken | Öberndörp | Oosten | Oosterbrook | Oterndörp | Schippdörp | Steenau |
Lintig is een von de 16 Oortschoppen von de Gemeen Geestland in’n Landkreis Cuxhoben in Neddersassen. Se hett 1.262 Inwahners. De Oortschop is to’n 1. Januar 2015 vörgahn ut de Gemeen Lintig in de Samtgemeen Beers, de von 1974 bet 2014 bestahn hett. De Navergemenen weren op en lütt Stück in’n Noorden de Gemeen Steenau, Stinst in’n Noordoosten, Armsdörp in’n Oosten, Eversdörp in’n Süüdoosten (in’n Landkreis Rodenborg), Köhlen un Ringst in’n Süüdwesten, Kührst in’n Westen un Beers in’n Noordwesten. An’n 1. April 1971 sünd de dree Dörper Lintig, Meckelst un Hain as egenstännige Gemenen Liddmaat von de eerste Samtgemeen Beers worrn. Dat hett aver blots bet to’n 1. März 1974 duurt, denn sünd de dree Dörper bi de Gemeenreform in Neddersassen to een Gemeen tohoopleggt worrn, de den Naam Lintig dragen hett, un sünd Deel von de ne’e, gröttere Samtgemeen Beers worrn. De Gemeen Lintig is to’n 1. Januar 2015 mit de Gemenen von de Samtgemeen Beers un de Stadt Langen to de Gemeen Geestland tohoopgahn. Lintig billt nu en Oortschop mit egen Oortsbörgermeester un Oortsraad binnen disse Gemeen. (Stand: Kommunalwahl vun’n 11. September 2011) Dat Wapen vun de Oortschop un fröhere Gemeen wiest vörn op roden Grund en sülvern
Dit Woort hett noch annere Bedüden: kiek dorför ünner Samtgemeen Beers (1971–1974). De Samtgemeen Beers weer en Samtgemeen in’n Landkreis Cuxhoben, in de sik acht Gemenen för dat Afwickeln vun de Verwaltenssaken tohoopslaten harrn. De Samtgemeen is 1974 billt worrn. Vörher harr dat al siet 1971 en lüttjere Samtgemeen Beers geven. De Gemenen in de Samtgemeen Beers hebbt 2012 beslaten to’n 1. Januar 2015 mit de Gemeen Langen tohooptogahn. De ne’e Gemeen hett den Naam Geestland un de Samtgemeen is dor bi oplööst worrn. To de Samtgemeen hebbt düsse acht Gemenen höört: Gemeen Beers (Sitt vun de Verwalten) Gemeen Drangst Gemeen Elm Gemeen Flögeln Gemeen Köhlen Gemeen Kührst Gemeen Lintig Gemeen Ringst De Samtgemeenraat vun de Gemeen bestünn toletzt blangen den Samtgemeenbörgermeester ut 30 wählte Raatsliddmaten. De letzte Kommunalwahl weer an’n 11. September 2011: De letzte Samtgemeenbörgermeester weer Sven Wojzischke. De Gemeen hett 1975 en Partnerschop mit Bodmin in Grootbritannien slaten. Dat Wapen von de Gemeen wiest op roden Grund baven en sülvern Slötel, ünnen twee sülvern Ekenbläder un in’e Midd en sülvern Wellenlien, mit en blau Achtkant dor över, op dat de gollen Kopp von en Aadler mit rode Tung un roden Snavel to sehn is. De Slötel kummt
Dit Woort hett noch annere Bedüden: kiek dorför ünner Boris Becker (Fotograaf). Boris Franz Becker (* 22. November 1967 in Leimen) is en ehmoligen düütschen Tennisspeler. He hett in sien Profiloopbahn 49 Turneren in’t Enkelt, dorvun söss Grand-Slam-Turneren, wunnen un föffteihn Titels in’t Dubbelt. Twölf Weken lang weer he an de Spitz vun de Tennis-Weltranglist. Bito hett he bi de Olympischen Spelen wunnen un is bit hüüt de jüngste Winner in de Historie vun dat Turneer vun Wimbledon. Becker is 1974 in den Tennisclub Blau-Weiß in Leimen inpeddt un keem dor in de Trainingsgrupp vun Boris Breskvar. Al dree Johr later is he in den Jöögdkader vun’n Badischen Tennisbund opnahmen worrn. He hett de Süüddüütschen Meesterschoppen un dat 1. düütsche Jüngsten-Tennisturneer wunnen. Dat Johr dorop, 1978, weer he in de düütsche Jöögd-Utwahlmannschop vun’n DTB un 1981 in de eerste Mannschop vun de Mannslüüd opnahmen. In’t Johr 1982 hett he in’t Dubbelt bi’n Orange Bowl wunnen – dat is en inoffizielle Jöögd-Weltmeesterschop in Miami. Dree Johren later, 1985, weer he Juniorweltmeester un harr sien eersten Turneerspood in London. Gau bekannt worrn is Becker in’t Öller vun söventeihn Johren, as he an’n 7. Juli 1985 as eerste Speler, de nich sett weer,
Beverst is en Gemeen in’n Landkreis Cuxhoben in Neddersassen mit 13.738 Inwahners (Stand 31. Dezember 2022). De Navergemenen sünd Schippdörp un Geestland in’n Noorden, Hipst in’n Noordoosten, Basdaal in’n Oosten, Gnarrenborg in’n Süüdoosten (de letzten dree in’n Landkreis Rodenborg), Holste un Ax in’n Süden (de beiden in’n Landkreis Oosterholt), Hagen in’n Süüdwesten un Lox in’n Noordwesten. De Gemeen Beverst hett sik an’n 1. November 2011 ut de ole Samtgemeen Beverst billt, to de de Gemenen Appeln, Beverst, Bokel, Frellsdorp, Heerst, Hollen, Karkwist, Luunst un Stubben tohöört hebbt. (Stand: Kommunalwahl vun’n 11. September 2011) De Gemeen is indeelt in ölven Oortschoppen, de all en egen Oortsvörsteiher hebbt: Appeln, Beverst, Bokel, Frellsdorp, Heerst, Hollen, Karkwist, Luunst, Stubben, Wellen un Wolljes. Dat Wapen von de Gemeen wiest op roden Grund op en grönen Barg as Schildfoot, mit blaue Wellenlien dor op, en sülvern Bever. Üm den Bever rüm sünd ölven sülvern Ekenbläder to sehn. Dat Wapen hett de Gemeen sik an’n 1. November 2011 geven. De Eenheitsgemeen hett dat Wapen von de ole Samtgemeen Beverst övernahmen un blots lüttjere Saken ännert. De Bever steiht nu nich mehr över’n Schildfoot man dor op. Un de Bever kickt fründlicher. De Tall von negen Ekenbläder för
Lox is en Gemeen in’n Landkreis Cuxhoben in Neddersassen mit 16.651 Inwahners (Stand 31. Dezember 2022). De Navergemenen sünd Bremerhoben in’n Noorden, Schippdörp in’n Noordoosten, Beverst in’n Oosten, Hagen in’n Süden, Stadland in’n Westen un Noordenham in’n Noordwesten (de letzten beiden in’n Landkreis Wersermasch op de anner Sied von de Werser). De Gemeen Lox hett sik an’n 1. März 1974 ut de Gemenen Büttel, Fleest, Holt, Landwöörden, Lanhusen, Neenlann un Stotel un ut de ole Samtgemeen Lox billt, to de de Gemenen Bexhöv, Donnern, Düring, Lox, Ness un Stinst tohöört hebbt. An’n 1. Januar 2010 hett de Gemeen dör en Staatsverdrag en Rebeed von 14,7 km² von de Luunplaat an Bremerhoben afgeven. Ok en lütt Rebeed von de Reithoven hett Lox afgeven un dor en Stück Land von de Siedewort för kregen. * Na’n Wessel von Bernd Vogel von de SPD to de FDP (Stand: Kommunalwahl vun’n 11. September 2011) Vondaag is de Gemeen indeelt in 21 Oortschoppen, de egene Oortsrääd un Oortsbörgermeesters oder Oortsvörsteihers hebbt. Dat Wapen von de Gemeen wiest op grönen Grund un sülvern Peerd över en sülvern Wellenlien. Buten üm an’n Rand sünd 21 sülvern Kringels. De Gemeen Lox hett 1990 en Partnerschop mit de Stadt
Schippdörp is en Gemeen in’n Landkreis Cuxhoben in Neddersassen mit 14.935 Inwahners (Stand 31. Dezember 2022). De Navergemenen sünd Geestland in’n Noorden, Beverst in’n Süüdoosten, Lox in’n Süüdwesten un Bremerhoben in’n Westen. De Gemeen Schippdörp hett sik an’n 1. März 1974 ut de Gemenen Schippdörp, Spaden, Bramel, Laven, Wehden, Sells, Wehdel, Oolluunbarg un Geestenseth billt. (Stand: Kommunalwahl vun’n 11. September 2011) Dat Amt von’n Börgermeester weer bet to dat Enn von de Tweegleisigkeit 2000 ehrenamtlich. Siet 2000 is de Börgermeester in’t Hauptamt för de Verwaltung von de Gemeen tostännig. Dat Amt von’n Gemeendirekter is 2000 mit dat Enn von de Tweegleisigkeit in dat Amt von’n hauptamtlichen Börgermeester opgahn. ~1991: Udo Bernshausen Dat Wapen von de Gemeen wiest op blauen Grund un över en Schildfoot von sülvern Wellenlienen en gollen Schipp mit sülvern Seils. Achtern is en gollen Ohr mit negen Köörn to sehn. De negen Köörn staht för de negen Öörd in de Gemeen. Dat Wapen hett de Gemeen 1974 von’n Oort Schippdörp övernahmen. Blots de Ohren sünd ännert worrn. Schippdörp. Mehr Biller, Videos oder Audiodateien to’t Thema gifft dat bi Wikimedia Commons. Websteed vun de Gemeen (hoochdüütsch) Städer un Gemenen in den Landkreis Cuxhoben Armsdörp | Belen | Bevers
Alan Goodwin Poindexter (* 5. November 1961 in Pasadena, Kalifornien; † 1. Juli 2012 in Pensacola, Florida) weer en US-amerikaansch Astronaut. Poindexter kreeg 1986 en Bachelor in Luft- un Ruumfohrttechnik vun dat Georgia Institute of Technology un 1995 en Master as Luftfohrttechniker vun de Naval Postgraduate School in Kalifornien. Nahdem he sien Bachelor-Diplom kreegen harr, is Poindexter in de US Navy intreden un wurr in Florida to'n Piloten utbild. Dornah kreeg he noch en Utbillen up Kampjets vun den Typ F-14 Tomcat. Mit de Fighter Squadron 211 wurr he tweemal in den Persischen Gulf schickt un floog ok Insatzen in den Tweeten Gulfkrieg. Ansluutend kreeg he noch en Utbillen as Testpiloten un weer denn up den Stüttpunkt Patuxent River in Maryland beschäftigt un dor mit en digital Kontrollsystem för de F-14 befaat. In' Juni 1998 wurr Poindexter vun de NASA as Astronautenanwärter utwählt. He hett denn twee Johr lang en Grundutbillen dörloopen un wurr dornah Baas vun de Astronautenunterstüttennsmannschaapen (so nömmt Cape Crusaders) an dat Kennedy Space Center. Af Sömmer 2006 hett Poindexter för sien eersten Ruumfloog as Pilot vun de Shuttle-Mission STS-122 traineert, de in' 2008 dörführt wurr. Hööftbruuklast weer dat europäisch Ruumlabor Columbus, dat an de Internatschonale Ruumstatschoon
Wolsbuddel weer en Gemeen in de Samtgemeen Hagen in’n Landkreis Cuxhoben in Neddersassen mit 1.893 Inwahners. De Navergemenen weren Hagen in’n Noorden, Braamst in’n Noordoosten, Oosterholt-Scharmbeek in’n Süüdoosten, Swonewebel in’n Süüdwesten (de letzten beiden in’n Landkreis Oosterholt) un Uthleer in’n Westen. De Gemeen Wolsbuddel hett sik an’n 1. März 1974 ut de Gemenen Wolsbuddel, Albst, Hein, Hoop un Lehnst billt. An’n 1. Januar 2014 is de Gemeen Wolsbuddel denn tohoop mit de ganze Samtgemeen Hagen oplööst un Deel von de ne’e Gemeen Hagen worrn. (Stand: Kommunalwahl vun’n 11. September 2011) Dat Wapen von de Gemeen wiest op grönen Grund en sülvern Leel un dor ünner en gollen Ekentelg mit twee Bläder un een Ecker. De Leel steiht för dat Klooster Lelendaal, to dat Wolsbuddel fröher tohöört hett un de Ekentelg för Holt un Busch in de Gemeen. Utklamüsert hett dat Wapen de Heraldiker Albert de Badrihaye. De Gemeen hett dat Wapen 1974 von de ole Gemeen Wolsbuddel övernahmen. Wolsbuddel. Mehr Biller, Videos oder Audiodateien to’t Thema gifft dat bi Wikimedia Commons. Websteed vun de Gemeen (hoochdüütsch)
Hein (hoochdüütsch Heine) is en Dörp in de Gemeen Hagen in’n Landkreis Cuxhoben, Neddersassen. Binnen de Gemeen billt de Oort en egen polietsche Oortschop. Bi Hein höört ok de lüttje Oort Vosloog mit bi. Dicht bi Hein löppt de Drept langs. De Naveröörd sünd Wolsbuddel in’n Noorden, Woldar in’n Noordoosten, Hoop in’n Oosten, Garlst in’n Süüdoosten, Meyenborg, Braakland un Brandbarg in’n Süüdwesten (de letzten veer in’n Landkreis Oosterholt) un Leernst in’n Noordwesten. In en Graffbarg bi Hein hebbt se en Randliestenbiel von’n Typ Sögel funnen. In’n Tweten Weltkrieg sünd teihn Soldaten ut Hein fullen oder vermisst. In de Franzosentied von 1810 bet 1814 hett de Oort to de Mairie Meyenborg in’n Kanton Hagen höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. Vör 1885 weer Hein in de Böörd Braamst von dat Amt Hagen un na 1885 in’n Kreis Geestmünn. 1932 is dat Deel von’n Landkreis Wersermünn worrn un 1977 von’n Landkreis Cuxhoben. De Oort weer fröher en egenstännige Gemeen, de blots ut dat Dörp Hein bestahn hett. Vosloog hett fröher noch to de Gemeen Neenhusen höört, mit de Vosloog aver nich direkt verbunnen weer